Diari Oficial de la Generalitat Valenciana


Sumari del DOGV 2780, del 28-06-1996 (1996/838611)

RESOLUCIÓ de 12 de març de 1996, del conseller d'Obres Públiques, Urbanisme i Transports, que aprova definitivament la modificació del Pla General d'Ordenació Urbana de Castelló de la Plana, sobre la reordenació de volums de la unitat d'actuació 30-B.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2780

Data del DOGV
:   28-06-1996

Secció del DOGV
:   ALTRES DISPOSICIONS

Número del document
:   1996/838611


Data del document
:   12-03-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 12 de març de 1996, del conseller d'Obres Públiques, Urbanisme i Transports, que aprova definitivament la modificació del Pla General d'Ordenació Urbana de Castelló de la Plana, sobre la reordenació de volums de la unitat d'actuació 30-B.   
Vist l'expedient relatiu al projecte de modificació del Pla General d'Ordenació Urbana de Castelló de la Plana, sobre la reordenació de volums de la unitat d'actuació 30-B, i segons aquests  
Antecedents de fet  
Primer. El Ple de l'Ajuntament de Castelló, per acord de 29 de setembre de 1995, va sotmetre la modificació a exposició pública, amb anuncis publicats en el Diari Oficial de la Generalitat Valenciana número 2.619, de 6 de novembre de 1995, i en el periòdic Levante, el 21 d'octubre de 1995, sense que s'hi presentara cap al·legació, després de la qual cosa el va aprovar provisionalment el 21 de desembre de 1995.  
En relació amb aquesta modificació, el president de la Comissió Territorial d'Urbanisme va emetre un informe previ favorable el dia 13 de juliol de 1995.  
Segon. El projecte consta de memòria i plànols.  
Tercer. La Comissió Territorial d'Urbanisme de Castelló, reunida en la sessió del dia 28 de febrer de 1996, va emetre un informe favorable sobre l'aprovació definitiva d'aquest expedient.  
Fonaments de dret  
Primer. Respecte del procediment, en aquest cas s'han seguit les prescripcions establides legalment per a les modificacions de plans generals d'aquest tipus, que estan constituïdes pels articles 38 i 39, per remissió del 55, de la Llei 6/1994, Reguladora de l'Activitat Urbanística. Igualment, s'han demanat els diferents informes preceptius.  
Segon. Pel que fa al fons de l'assumpte, el Pla General d'Ordenació Urbana de Castelló de la Plana actualment vigent, de 17 de novembre de 1984, estableix que la unitat d'actuació número 30-B es regirà pel que estableix l'ordenança ZU-11. L'annex d'aquesta ordenança fixa les condicions de disseny i de volum d'aquella unitat d'execució, les quals es basen, fonamentalment, en la ubicació d'un bloc de set altures en la zona que dóna a l'avinguda de Vila-real i un altre bloc, amb les mateixes altures, en la zona que limita amb la unitat d'actuació 30-A; amb la qual cosa s'allibera una superfície destinada a zona verda, de manera sensiblement rectangular, que dóna als carrers de Llucena i 131.  
Amb la modificació es produeix una xicoteta alteració en el disseny inclòs en l'annex de l'ordenança ZU-11. La reordenació manté inalterables les superfícies totals de zona verda i de zona edificable.  
La modificació es justifica en el fet que hi ha actualment un edifici d'habitatges amb un pati de parcel·la en la part posterior. Amb l'ordenació de volums ara vigent, aquest pati de parcel·la no queda envoltat per les futures edificacions en tot el perímetre, sinó que un dels costats limita amb la zona verda. Això produiria un trencament de la línia de cornisa, cosa que desvirtuaria l'ordenació.  
Tercer. D'acord amb l'article 40.2 de la Llei 6/1994, Reguladora de l'Activitat Urbanística, no s'aprecien objeccions ni impediments urbanístics legals que entrebanquen l'aprovació definitiva d'aquesta modificació del Pla General d'Ordenació Urbana de Castelló de la Plana.  
Quart. El conseller d'Obres Públiques, Urbanisme i Transports és competent per a l'aprovació definitiva d'aquest expedient, en virtut del que estableix l'article 3.2 del Reglament dels òrgans Urbanístics de la Generalitat Valenciana, aprovat pel Decret 137/1990, de 30 de juliol, del Consell de la Generalitat Valenciana.  
Vistos els preceptes legals esmentats i la resta de legislació aplicable, d'acord amb l'informe de la Comissió Territorial d'Urbanisme de Castelló, resolc:  
Aprovar definitivament la modificació del Pla General d'Ordenació Urbana de Castelló de la Plana, sobre la reordenació de volums de la unitat d'actuació 30-B.  
Aquesta resolució entrarà en vigor el mateix dia que es publique en el Diari Oficial de la Generalitat Valenciana.  
Contra aquesta resolució, que esgota la via administrativa, es podrà interposar un recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la seua notificació. Per a la interposició del recurs caldrà que prèviament el recurrent ho comunique a aquest òrgan; tot això, de conformitat amb els articles 57.2.f i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tot això sense perjudici que es puga presentar qualsevol altre recurs que es considere oportú.  
València, 12 de març de 1996.- El conseller d'Obres Públiques Urbanisme i Transports: Luis Fernando Cartagena Travesedo.